Valgjärv (Vologda oblast)
Valgjärv ehk Beloje järv (vepsa Vaugedjärv, soome Valkeajärvi, vene Белое озеро) on järv Venemaal Vologda oblastis. Järv on ümara kujuga ja selle läbimõõt on kuni 43 km. Järve pindala on 1290 km² ja on seega Euroopas 7. järv. Järve keskmine sügavus on 4,5 m ja maksimaalne sügavus 20 m. Järve suubub üle 60 jõe ja oja. Välja voolab ainult Šeksna jõgi, mis omakorda suubub Volgasse. Seega kuulub Valgjärv Kaspia mere valglasse.